Diari Oficial de la Generalitat Valenciana


Sumari del DOGV 3960, del 15-03-2001 (2001/1910)

Convocatòria per a cobrir en propietat una plaça de tècnic mitjà d'administració especial (assistent social), mitjançant concurs oposició, de la plantilla de personal funcionari de l'Ajuntament de Puçol.
-----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3960

Data del DOGV
:   15-03-2001

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2001/1910


Data del document
:   15-02-2001

Organisme emissor
:   Ajuntament de Puçol

Tipus de document
:   Convocatòria

Descriptors 

:   * Puçol
    * concurs administratiu
    * treballador social
    * administració local

Convocatòria per a cobrir en propietat una plaça de tècnic mitjà d'administració especial (assistent social), mitjançant concurs oposició, de la plantilla de personal funcionari de l'Ajuntament de Puçol. [2001/A1910]
  
Mitjançant la Resolució de l'Alcaldia Presidència número 309/2001, es van aprovar les bases específiques que han de regir el procediment selectiu, per a cobrir per concurs oposició, una plaça de tècnic mitjà d'administració especial (assistent social), grup B, vacant en la plantilla de personal funcionari de l'Ajuntament de Puçol, així com la convocatòria de les esmentades proves, amb el contingut següent:
  
Bases específiques per a la provisió, mitjançant concurs oposició lliure, d'una plaça de tècnic mitjà d'administració especial (diplomat en Treball Social), vacant en la plantilla municipal.
  
Primera. Objecte de la convocatòria
  
És objecte d'aquesta convocatòria la provisió en propietat, pel procediment de concurs oposició lliure, d'una plaça de tècnic mitjà d'administració especial, subescala tècnica, classe mitjana, grup B.
  
Segona. Requisits dels aspirants
  
Per a ser admeses a la realització de les proves selectives, les persones aspirants han de complir els requisits següents, que hauran de posseir l'últim dia del termini de presentació de sol·licituds i mantenir-se durant tot el procés selectiu.
  
a) Posseir la nacionalitat espanyola o la de qualsevol estat membre de la Unió Europea.
  
b) Haver fet 18 anys.
  
c) Posseir el títol de diplomat en Treball Social o Assistent Social.
  
d) No patir cap malaltia ni estar afectats per una limitació física o psíquica incompatible amb l'exercici de les funcions o que les impossibilite.
  
e) No haver sigut separat, mitjançant un expedient disciplinari, del servei de cap administració pública, ni estar inhabilitat per a l'exercici de funcions públiques.
  
Tercera. Sol·licituds
  
La persona que desitge participar en les proves d'accés ha de presentar la instància corresponent a l'alcalde president, on farà constar que compleix tots els requisits exigits en la convocatòria, a la qual ha d'adjuntar els comprovants següents:
  
- Resguard justificatiu d'haver pagat els drets d'examen, que es fixen en la quantitat de 6.000 pessetes. El pagament d'aquests drets es farà a la tresoreria municipal o per gir postal o telegràfic, dirigit a la tresoreria, on s'indicarà clarament la plaça objecte de la convocatòria.
  
- Els certificats i documents acreditatius dels mèrits al·legats.
  
- Fotocòpia compulsada del document nacional d'identitat.
  
- Fotocòpia compulsada del títol exigit en la convocatòria.
  
La documentació que han d'aportar les persones aspirants per a demostrar que compleixen els requisits exigits en la convocatòria i la relativa als mèrits al·legats s'acreditarà mitjançant l'original o la fotocòpia compulsada.
  
El termini de presentació de sol·licituds serà de 20 dies naturals comptadors a partir de l'endemà de la publicació de l'extracte de la convocatòria en el Boletín Oficial del Estado.
  
Les sol·licituds s'han de presentar al Registre General de l'Ajuntament o en la forma que determina l'article 38.4 de la Llei 30/1992, de 26 de novembre.
  
Quarta. Admissió de persones aspirants
  
Una vegada haja finalitzat el termini de presentació d'instàncies, l'Alcaldia Presidència dictarà una resolució, en el termini màxim d'un mes, que declare aprovades les llistes provisionals de persones aspirants admeses i excloses.
  
En aquesta resolució, que es publicarà en el Butlletí Oficial de la Província o al tauler d'anuncis, constarà el nom i cognoms de les persones aspirants admeses i excloses i, si pertoca, el motiu de no-admissió. Contra aquesta resolució es podrà presentar una reclamació en el termini de 10 dies hàbils. Si es presenten reclamacions, seran acceptades o rebutjades en la resolució per la qual s'aprove la llista definitiva, que es publicarà, així mateix, als llocs indicats per a la llista provisional.
  
En el mateix acte administratiu, cal indicar, a més, el dia, data i hora de l'inici de les proves selectives, l'ordre d'actuació de les persones aspirants i la composició dels tribunals. Tot això sense perjudici del que disposa l'article 71 de la Llei 30/1992, de 26 de novembre, quant a l'esmena de deficiències.
  
Cinquena. Tribunal qualificador
  
President: el president de la corporació o un membre d'aquesta en qui delegue.
  
Secretari: el secretari de la corporació o funcionari en qui delegue, que actuarà amb veu però sense vot.
  
Vocals:
  
- Un representant del professorat oficial, designat per l'Institut Valencià d'Administració Pública.
  
- Un representant de l'administració del Consell de la Generalitat Valenciana, designat per la Direcció General d'Administració Territorial.
  
- El funcionari que ocupe la direcció del respectiu servei dins de l'especialitat o, si no és possible, un tècnic superior o un expert designat pel president de la corporació municipal.
  
- Un funcionari de carrera, designat per la corporació a proposta de la Junta de Personal o per l'òrgan de representació del personal si n'hi haguera.
  
- Un membre de la corporació, que s'ha de designar entre els representants dels grups polítics municipals. O bé un funcionari de carrera designat pels representants dels grups polítics municipals.
  
- Un membre de la corporació, que es designarà entre els representants dels grups polítics municipals. O bé un funcionari de carrera designat pels representants dels grups polítics municipals.
  
A més hi assistiran:
  
- Amb veu però sense vot: un representant sindical.
  
El tribunal podrà disposar la incorporació als seus treballs d'assessors especialistes quan les característiques o la dificultat de la prova ho requerisquen, que col·laboraran amb el tribunal i tindran veu, però no vot.
  
Sisena
  
En tot allò no previst en aquestes bases específiques regirà el que disposen les bases generals publicades en els butlletins oficials de la província número 299, de data 17 de desembre de 1997, i número 76, de data 31 de març de 1998; i en els diaris oficials de la Generalitat Valenciana número 3.145, de data 18 de desembre de 1997 i número 3.228, de 23 d'abril de 1998.
  
Setena. Fase d'oposició
  
7.1 Primer exercici. Obligatori i eliminatori
  
Consistirà en la realització d'una prova de coneixements referida als continguts del programa inclosos en l'apartat A) del temari, referent a les matèries comunes.
  
L'exercici serà en forma de test, amb un nombre mínim de 100 preguntes, amb les tres respostes alternatives, de les quals només una serà correcta. El tribunal ha de fixar, amb antelació suficient, la duració de la prova, que no podrà ser inferior a 90 minuts.
  
7.2 Segon exercici. Obligatori i eliminatori.
  
Consistirà en el desenvolupament per escrit, durant un temps mínim de tres hores i un màxim de quatre, que el tribunal determinarà, de dos temes triats d'entre tres extrets a l'atzar de l'apartat B) del temari, referent a les matèries específiques relacionades amb el lloc de treball.
  
Una vegada conclosa la prova, els exercicis seran introduïts en un sobre tancat i quedaran sota la custòdia del tribunal qualificador, el qual cridarà individualment els opositors per a la lectura pública dels temes que hagen desenvolupat.
  
Una vegada finalitzada la lectura, el tribunal, si ho estima convenient, podrà efectuar preguntes a les persones aspirants, relacionades amb els temes desenvolupats per aquestes.
  
7.3 Tercer exercici. Obligatori i eliminatori.
  
Consistirà a resoldre per escrit, durant el temps mínim de tres hores i màxim de quatre, que el tribunal determinarà, dos supòsits pràctics, que es triaran d'entre tres, referits a les matèries específiques de l'objecte de la convocatòria, i que el tribunal fixarà immediatament abans de la realització de l'exercici.
  
7.4 Quart exercici. Obligatori i no eliminatori.
  
Consistirà en la valoració pel tribunal dels coneixements de valencià de les persones aspirants, relacionats amb les funcions pròpies del lloc convocat i d'acord amb la normativa sobre l'ús del valencià de la Generalitat Valenciana.
  
Vuitena. Qualificació dels exercicis
  
- El primer exercici es qualificarà de 0 a 10 punts, i caldrà obtenir un mínim de 5 punts per a superar-lo.
  
Les contestacions errònies es valoraran negativament amb una penalització equivalent a un terç del valor de cada contestació correcta.
  
- El segon exercici es qualificarà de 0 a 10 punts, i caldrà obtenir un mínim de 5 punts per a superar-lo
  
En aquest exercici el tribunal apreciarà fonamentalment la capacitat i formació general, el coneixement del terme desenvolupament, l'exposició, redacció, ortografia i claredat d'idees.
  
- El tercer exercici es qualificarà de 0 a 10 punts, i caldrà obtenir un mínim de 5 punts per a superar-lo.
  
- El quart exercici es qualificarà de 0 a 2 punts, i no tindrà caràcter eliminatori.
  
La qualificació resultant d'aquests quatre exercicis estarà determinada per la suma de puntuacions obtingudes en cada un d'ells.
  
La puntuació final de les proves selectives s'obtindrà sumant, als resultats obtinguts per les persones aspirants que hagen superat la fase d'oposició, la puntuació obtinguda en el concurs de mèrits.
  
En cas d'empat entre les persones aspirants, l'ordre s'establirà tenint en compte el que disposa la base novena, apartat 9.4.5, de les generals.
  
Novena. Fase de concurs
  
La valoració dels mèrits al·legats i degudament acreditats per les persones aspirants en la fase de concurs s'ha d'ajustar al barem següent:
  
1. Coneixements del valencià:
  
Els coneixements del valencià es valoraran fins a un màxim d'1 punt, d'acord amb la possessió del certificat corresponent expedit per la Junta Qualificadora de Coneixements del Valencià, i qualsevol altre títol de valencià homologat per aquest organisme.
  
Coneixement del grau elemental 0,50 punts
  
Coneixement del grau mitjà 0,75 punts
  
Coneixement del grau superior 1 punt
  
En el cas de posseir diversos certificats, només es valorarà el de nivell superior.
  
2. Cursos de formació i perfeccionament:
  
Es valorarà fins a un màxim de 3 punts.
  
Només es valoraran els cursos convocats i organitzats per la universitat, instituts o escoles oficials de funcionaris, o altres entitats, sempre que en aquest últim cas hagen sigut homologats per l'Institut Valencià d'Administració Pública. Així mateix, es valoraran els cursos de formació contínua, dins de l'acord nacional de formació contínua en les administracions públiques en qualsevol de les seues edicions.
  
2.1 Cursos de formació i perfeccionament genèrics relacionats amb l'administració local.
  
La valoració de cada curs s'efectuarà d'acord amb la seua duració, d'acord amb l'escala següent:
  
De 100 o més hores 1 punt
  
De 50 o més hores 0,50 punts
  
De 25 o més hores 0,25 punts
  
De 15 o més hores 0,10 punts
  
2.2 Cursos de formació i perfeccionament específics, relacionats amb les tasques pròpies de la plaça que es convoca.
  
La valoració de cada curs s'efectuarà d'acord amb la seua duració, d'acord amb l'escala següent:
  
De 100 o més hores 2 punts
  
De 50 o més hores 1 punt
  
De 25 o més hores 0,50 punts
  
De 15 o més hores 0,20 punts
  
3. Per serveis prestats en una plaça o lloc anàleg, en el mateix grup de funcionaris o categoria laboral.
  
Es valorarà fins a un màxim de 4 punts.
  
3.1 En l'administració local, organismes autònoms d'ella dependents o empresa pública municipal: 0,20 punts per any treballat.
  
3.2 En altres administracions públiques, organisme autònoms d'ella dependents, empreses públiques o privades: 0,10 punts per any treballat.
  
A aquests efectes, no es computaran els períodes de temps inferiors a l'any.
  
Els serveis prestats han d'acreditar-se mitjançant un certificat on es facen constar el temps treballat i les funcions assignades al lloc de treball, o els documents acreditatius de les empreses on la persona aspirant haja treballat.
  
4. Entrevista: fins a un màxim de 2 punts.
  
ANNEX
  
Programa
  
A) Matèries comunes
  
La Constitució espanyola i organització de l'estat
  
Tema 1. La Constitució espanyola de 1978. Estructura i principis fonamentals, drets i deures: garantia i suspensió. L'organització territorial de l'estat. Les comunitats autònomes, competències.
  
Tema 2. La Corona. Les Corts Generals. Composició, atribucions i funcionament. Relacions entre l'ordenament estatal i els ordenaments autonòmics. Els tractats internacionals, especial referència als tractats de la Comunitat Europea.
  
Tema 3. El Govern i l'administració. Principis constitucionals de l'administració. Relacions entre el Govern i les Corts Generals. Òrgans de control dependents de les Corts Generals: el Defensor del Poble i el Tribunal de Comptes. El poder judicial.
  
Estatut d'Autonomia de la Comunitat Valenciana
  
Tema 4. L'Estatut d'Autonomia de la Comunitat Valenciana. Estructura i principis fonamentals. La Generalitat Valenciana: competències i institucions.
  
Tema 5. Les Corts Valencianes: composició, constitució i funcions. El president de la Generalitat: funcions. El Consell: composició, estructura i funcions.
  
Règim local
  
Tema 6. L'administració local en la Constitució de 1978. El principi d'autonomia. L'organització municipal. L'alcalde. Tinents d'alcalde. El ple. La comissió de govern. Els òrgans complementaris. L'estatut dels membres de les corporacions locals.
  
Tema 7. El servei públic en l'esfera local: peculiaritats dels distints modes de gestió. Iniciativa pública en l'activitat econòmica.
  
Tema 8. Personal al servei de les entitats locals: plantilles. Funcionaris de carrera d'administració local. Funcionaris interins. Personal eventual i laboral. Oferta pública d'ocupació. Selecció del personal. Drets i deures dels funcionaris. Règim disciplinari. Responsabilitat civil i penal dels funcionaris.
  
Dret administratiu
  
Tema 9. L'ordenament jurídic administratiu: fonts. El reglament. Límits de la potestat reglamentària.
  
Tema 10. El procediment administratiu: concepte. La Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Les fases del procediment administratiu. La revisió dels actes en la via administrativa. L'ús oficial del valencià: La Llei d'Ús i Ensenyament del Valencià de la Generalitat Valenciana.
  
Tema 11. L'acte administratiu: concepte, elements i classes. Eficàcia, executivitat i suspensió dels actes administratius. Invalidesa de l'acte administratiu: classes de vicis i els seus efectes. Actes presumptes: requisits i efectes.
  
Tema 12. Responsabilitat de l'administració.
  
B) Matèries específiques
  
Tema 1. Origen i desenvolupament de l'estat del benestar.
  
Tema 2. El sistema públic de serveis socials: principis i criteris.
  
Tema 3. La protecció social a Espanya: organització, forma, funcions.
  
Tema 4. Les prestacions no contributives. Normativa reguladora.
  
Tema 5. El concepte de necessitat.
  
Tema 6. Legislació específica de serveis socials a la Comunitat Valenciana.
  
Tema 7. Principis organitzatius dels serveis socials a la Comunitat Valenciana: autorització, registre i acreditació.
  
Tema 8. Competències municipals en matèria de serveis socials. Organització municipal dels serveis socials.
  
Tema 9. Fórmules de cooperació del municipi amb altres entitats per a la prestació dels serveis socials. Actuacions de les diputacions en aquesta matèria.
  
Tema 10. Pla d'Integració Social a la Comunitat Valenciana: mesures d'inserció.
  
Tema 11. Els serveis socials generals: característiques i organització.
  
Tema 12. Pla Concertat de Prestacions Bàsiques.
  
Tema 13. Ajudes econòmiques: modalitats, subvencions i concerts.
  
Tema 14. Tipologia dels recursos d'atenció primària.
  
Tema 15. Mesures d'inserció.
  
Tema 16. Barris d'acció preferent a la Comunitat Valenciana: normativa i programes.
  
Tema 17. Legislació, necessitats i problemàtica de la infància a la Comunitat Valenciana.
  
Tema 18. Principis psicopedagògics i organitzatius de la intervenció social en menors.
  
Tema 19. Tipologia dels recursos per a menors. Estatut de Centres d'Atenció a la Infància.
  
Tema 20. Programes i estratègies d'actuació en l'àmbit dels menors.
  
Tema 21. Necessitats i problemàtiques de les minusvalideses a la Comunitat Valenciana.
  
Tema 22. Principis psicopedagògics i organitzatius de la intervenció social en discapacitats.
  
Tema 23. Tipologia dels recursos per a persones amb discapacitat.
  
Tema 24. Programes i estratègies d'actuació en l'àmbit de les minusvalideses.
  
Tema 25. Necessitats i problemàtiques de la tercera edat a la Comunitat Valenciana.
  
Tema 26. Principis psicopedagògics i organitzatius de la intervenció social en la tercera edat.
  
Tema 27. Tipologia dels recursos per a la tercera edat. Estatut de Centres de Tercera Edat.
  
Tema 28. Programes i estratègies d'actuació en l'àmbit de la tercera edat.
  
Tema 29. Necessitats i problemàtiques de la drogodependència a la Comunitat Valenciana.
  
Tema 30. Principis psicopedagògics i organitzatius de la intervenció en drogodependències.
  
Tema 31. Tipologia dels recursos per a drogodependents.
  
Tema 32. Programes i estratègies d'actuació en l'àmbit de les drogodependències.
  
Tema 33. El Pla Nacional del Poble Gitano. Minories ètniques: problemàtica social i mesures d'integració.
  
Tema 34. La problemàtica de la dona en situació de desprotecció.
  
Tema 35. El benestar social de la població infantil i adolescent: demografia, entorn físic, salut, temps lliure.
  
Tema 36. Factors sociofamiliars que dificulten l'atenció a menors. Programes de reeducació. L'absentisme escolar.
  
Tema 37. La intervenció comunitària: iniciativa social i voluntariat.
  
Tema 38. La lluita contra la pobresa i l'exclusió social en el context europeu: programes i iniciatives comunitàries.
  
Tema 39. De l'assistència als serveis socials. El mètode bàsic en el treball social: descripció d'etapes.
  
Tema 40. El model ecològic: anàlisi de les tendències actuals.
  
Tema 41. El treball social amb col·lectius marginats: objectius, temes i contingut.
  
Tema 42. El diagnòstic social i la intervenció professional.
  
Tema 43. Les tècniques del treball social.
  
Tema 44. La dinàmica del treball en grup: reunions i organització del treball.
  
Tema 45. L'animació sociocultural: concepte i contingut.
  
Tema 46. Models d'avaluació.
  
Tema 47. El procés d'investigació.
  
Tema 48. Perfil professional del treballador social.
  
Contra aquesta convocatòria i tots els actes administratius definitius que se'n deriven, les persones interessades podran interposar els recursos oportuns en els casos i en la forma establida en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Cosa que es fa pública perquè se'n prenga coneixement i als efectes oportuns.